ایروان (ارمنی‌جه: Երևան / یِرِوان - لاتین تورکجه: İrəvan) — بۇگۆنکۆ ائرمنیستان اؤلکه‌سی‌نین باشکندی‌دیر. ایروان شهری قدیم آذربایجان تورپاغین‌دا یئرلَشن آذربایجان شهرلرین‌دن بیری و بۇ گۆن ائرمنیستان جومهوریتی‌نین ان بؤیۆک شهری و پایتختی‌دیر. آغری وادیسی‌نین قوزئی کناریندا، زنگی چایی‌نین ساحیلینده، ۸۵۰–۱۳۰۰ متر یوکسکلیکده یئرلشیر. موختلیف دوورلرده چوخورسعد ویلایتی‌نین، ایروان خانلیغی‌نین، ایروان قوبئرنیاسی‌نین مرکزی اوْلوب. ۱۹۱۸-جی ایل‌ده آذربایجان خالق جومهوریتی‌نین قراری‌ایله مووقتی اولاراق (۱۰۰ ایللیگه) ائرمنیستان رئسپوبلیکاسینا گوذشته گئدیلمیشدیر.